Document ID: 32014D0819

KOMISIJAS ĪSTENOŠANAS LĒMUMS
(2014. gada 17. novembris),
ar ko noraida pieteikumu tāda nosaukuma anulēšanai, kas ierakstīts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā saskaņā ar Eiropas Parlamenta un Padomes Regulu (ES) Nr. 1151/2012 (Jihočeská Niva (AĢIN))
(izziņots ar dokumenta numuru C(2014) 8391)
(Autentisks ir tikai teksts slovāku valodā)
(2014/819/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 54. panta 1. punktu,
tā kā:
(1)
Regulas (ES) Nr. 1151/2012 54. panta 1. punkta pirmajā daļā paredzēts, ka tad, ja tas nav gadījums, kad anulēt reģistrāciju pieprasa ražotāji, kuru produktu tirgo ar reģistrēto nosaukumu, Komisija var anulēt aizsargātas ģeogrāfiskās izcelsmes norādes reģistrāciju arī tad, ja nav nodrošināta atbilstība specifikācijas nosacījumiem vai ja vismaz septiņus gadus tirgū nav laists neviens produkts ar attiecīgo aizsargāto ģeogrāfiskās izcelsmes norādi.
(2)
Komisija ir izskatījusi 2013. gada 20. septembrī Slovākijas iesniegto un 2013. gada 27. septembrī saņemto pieteikumu aizsargātās ģeogrāfiskās izcelsmes norādes Jihočeská Niva reģistrācijas anulēšanai.
(3)
Šim anulēšanas pieteikumam nav piemērojams neviens no diviem Regulas (ES) Nr. 1151/2012 54. panta 1. punkta pirmajā daļā minētajiem gadījumiem, un tāpēc minētajā pantā paredzētie nosacījumi uz to nav attiecināmi.
(4)
Ņemot vērā šos faktus, Slovākijas iesniegtais pieteikums aizsargātās ģeogrāfiskās izcelsmes norādes Jihočeská Niva reģistrācijas anulēšanai būtu jānoraida.
(5)
Šajā lēmumā paredzētais pasākums ir saskaņā ar Lauksaimniecības produktu kvalitātes politikas komitejas atzinumu,
IR PIEŅĒMUSI ŠO LĒMUMU.
1. pants
Pieteikums aizsargātās ģeogrāfiskās izcelsmes norādes Jihočeská Niva reģistrācijas anulēšanai tiek noraidīts.
2. pants
Šis lēmums ir adresēts Slovākijas Republikai.
Briselē, 2014. gada 17. novembrī

Labels: 3
17
18